В какво и как можем да инвестираме през 2022\nНачалоСпести и инвестирайИнвестиране\nИнвестиции - 10+ идеи за инвестиране през 2022\nНе искате да гледате как спестяванията ви се стопяват с времето? Запознайте се с най-популярните видове инвестиции с Financer и открийте подходящите за вас!\nОткрий най-добрите платформи за инвестиране\nИзбран 984 пъти\n5.0Прочети 1 отзива\nИзбран 9 пъти\nТъргувай с IPO и бъди сред първите инвеститори на бъдещи публични компании\nГолямо разнообразие от активи: IPO, акции, ETF, облигации и още\nНикакви такси през първите 30 дни, достъпни планове след гратисния период. Безплатна демо версия\nСпестовна сметка в USD с 3% годишна лихва\nИнвестициите във финансови инструменти винаги носят риск от загуби на капитал. Инвестициите в IPO могат да носят допълнителни рестрикции. Прогнозите и историческите движения не са гаранция за бъдещи резултати.\nИзбран 303 пъти\nКупувай, продавай и обменяй над 30 вида криптовалута\nБързи и сигурни преводи\nЛицензиран в ЕС\nДостъпен и на български език\nИзбран 58 пъти\nИнвестиции 2022 - 10+ идеи за инвестиране\nВ какво да инвестирам? Няколко уточнения\nИнвестиции в Недвижими имоти с EstateGuru\nИнвестиции в P2P кредити с Mintos\nИнвестирайте във вашето образование\nЗащо е важно да инвестираме\nВъзползвайте се от сложната лихва\nИнвестирайте с конкретна цел\n1. Инвестиции 2022 - 10+ идеи за ...\n2. В какво да инвестирам? Няколко...\n3. Банкови депозити\n5. Инвестиции във Взаимни фондове\n6. Инвестиции в ETFs\n8. Инвестиции в Недвижими имоти с...\n9. Инвестиции в P2P кредити с Mintos\n10. Инвестиции в Акции\n11. CFD търговия\n12. Forex търговия\n14. Собствен бизнес\n15. Инвестирайте във вашето образо...\n16. Защо е важно да инвестираме\n17. Възползвайте се от сложната лихва\n18. Инвестирайте с конкретна цел\n19. Преди да започнете\nИнвестиции 2022 – 10+ идеи за инвестиране\nВсеки си представя своето желано бъдеще по различен начин, но както и да изглежда вашето, неговото изпълнение вероятно се нуждае от значителни инвестиции.\nКак да накарате парите си да работят за вас?\nСпестяването може да бъде първата стъпка към финансовата сигурност, но само по себе си то много трудно би ни донесло високи резултати.\nЕдна от основните причини за това, е че без подходящо управление (т.е ако не преминем към инвестирането на тези средства), дългосрочните ви спестявания непрекъснато намаляват покупателната си способност, в резултат на инфлацията.\nСпоред националния статистически институт, само за последните 2 години отчетената инфлация на потребителските цени възлиза на 13.1%, а увеличението на разходите ни при покриването на ежедневните ни нужди става все по-осезаемо.\nДобре де, но в какво да инвестирам?\nЕ, в отговор на този въпрос, тук ще ви представим някои от най-популярните идеи за инвестиции през 2022ра.\nНе се поддавайте на погрешното схващане, че за да инвестираш, трябва да си поне доктор по икономика и да разполагаш с огромни суми по банковата си сметка.\nНе всяка инвестиция ще бъде подходяща за вас, но може би ще се учудите колко малко е нужно понякога, за да предпиеме човек първата крачка към по-доброто управление на своите средства.\nОткрийте няколко свежи идеи по-долу и помнете, че преди да предприемете каквито и да е действия, първо трябва добре да се запознаете и инфомирате относно изискванията и рисковете, които крие всяка една възможност.\nСтатията продължава малко по-надолу.\nИнвестиции с eToro\nТърсите ли повече идеи за инвестиране?\nEtoro е една от най-популярните платформи за онлайн търговия в света.\nС нея можете да инвестирате в акции и ETF, да търгувате със CFD, Forex, криптовалута и още, само с няколко клика от телефона или компютъра си.\n0% комисионни при инвестиране в акции\nОпростена и удобна платформа\nМожете да следвате и дори да копирате портфолиата на много успешни инвеститори с CopyTrading\nАко все още не сте натрупали нужния опит, възползвайте се от безплатна демо сметка на която смело можете да експериментирате с виртуални средства, докато се почувствате уверени, без да рискувате свои пари.\nМожете да се запознаете с още възможности, като разгледате нашето подробно eToro Review. Минималната вноска, ако решите да започнете да инвестирате, е само 50$.\nВсяка инвестиция носи определен риск и има своите предимства и недостатъци.\nНуждите на всеки са индивидуални и няма универсално „най-добър“ начин, по който всички да инвестираме парите си и да останем доволни от постигнатия резултат.\nБез да претендираме за изчерпателност, тук ще разгледаме някои от най-популярните инвестиции през 2022.\nЗа да прецените кои от тях могат да бъдат подходящи за вашите нужди, обърнете внимание на техните специфични характеристики.\nВ днешно време много алтернативи имат потенциал за висока доходност, но не забравяйте, че няма такова нещо като сигурна печалба. Не инвестирайте повече пари, отколкото можете да си позволите да изгубите.\nБез да отлагаме повече, нека разгледаме повече от 10 вида достъпни инвестиции:\nБанковите депозити все още са сред сравнително сигурните инвестиции към момента, като лихвите по тях са малко по-високи, отколкото тези в стандартна спестовна сметка.\nТе също така са гарантирани от Фонда за гарантиране на влогове в банките, в размер до 196 000 лв. на физическо лице, на банка.\nС други думи, дори ако вашата банка фалира, ще получите обратно своите депозити (до максималната сума на банка).\nПоради ниския риск и факта, че достъпът до вашите пари е сравнително лесен, банковите депозити могат да бъдат добър избор за тези, които не се нуждаят от пари веднага и са готови да вложат определена сума, без да я теглят обратно за известно време.\nДепозитите се считат за безопасни инвестиции. Въпреки това, те също идват с някои рискове, макар и по-малки.\nНапример, съществува т.нар. риск от реинвестиране. Ако лихвените проценти спадат, инвеститорите ще получат по-малко пари, ако реинвестират сумите и лихвите от един депозит в друг с по-ниски лихви.\nВ същото време, може и докато имате текущ банков депозит лихвите да нарастнат – тогава парите ви ще останат на по-ниска доходност от настоящем сключваните депозити.\nЗа да избегнете тези рискове, можете да използвате „техниката на стълбата“, като инвестирате парите си в няколко депозита, чиито падежи идват след различни интервали от време – 1, 3 и 5 години, например.\nМакар и да е сравнително сигурна инвестиция, имайте предвид, че инфлацията ще доведе до намаляване на покупателната способност на парите в депозит с течение на времето.\nБанковите депозити не са толкова ликвидни, колкото обикновените спестовни сметки, защото за да се възползвате от тяхната лихва, не трябва да използвате вложените в тях средства за определено време.\nВъпреки това, ако възникне необходимост, ще можете да ги изтеглите и предсрочно, но понасяйки риска от загуба на очакваната лихва и евентуалните банкови такси.\nНа всички ни се е случвало в един момент да останем без пари и да се наложи да вземем заем, за да се справим с някои неотложни нужди – точно същото се случва и с облигациите:\nОблигациите са заеми, които се получават между длъжници (или емитенти на ценни книжа) и кредитори (тези, които купуват облигациите). Като кредитори, собствениците на облигации са предоставили средствата си за временно ползване, срещу предварително договорена лихва.\nЕмитентите се задължават да плащат на кредиторите така договорената лихва до определена дата в бъдещето, когато заемът ще достигне своя падеж – щом това се случи, емитентът ще трябва да върне номиналната сума на кредитора.\nВ зависимост от техния емитент, има няколко различни видове облигации, като:\nЗакупувайки облигации, вие се излагате на кредитен риск или рискът, че емитента няма да може да плаща предварително обявените лихви и/или да върне първоначално заетата сума.\nОсвен това, вие също може да бъдете изложени на ценови риск, който възниква при желание от ваша страна да продадете своите облигации, преди падежа.\nОблигациите могат да бъдат купувани и продавани всеки ден, когато борсите са отворени.\nЕто защо финансовите анализатори смятат тези инвестиционни инструменти за доста ликвидни.\nВзаимните фондове са един от най-популярните начини да постигнете широка диверсификация на инвестицията с малки вноски.\nТози тип инвестиционни фондове, познати още като договорни, събират на едно място вноските на много хора и ги инвестират в общ портфейл от активи.\nВсяка ваша вноска купува определен брой дялове от фонда – пропорционални части от цялото инвестиционно портфолио. С нарастването на стойността на инвестицията, цената на дяловете също се покачва.\nЩом поискате да реализирате печалбите си, фондът ви осигурява ликвидност, като изкупува обратно вашите дялове по новата им цена.\nДоговорните фондове са подходящи и за по-неопитни инвеститори, тъй като предлагат професионално управление. Специалистите, работещи в управляващото фонда дружество, анализират пазара и определят в какви активи се инвестира.\nТази информация е достъпна в проспекта на всеки фонд, където се описват рисковия му профил, портфейла от финансови инструменти и управляващото го дружество.\nПри този тип фондове винаги съществува риск от лошо управление.\nВ същото време, в зависимост от типа инвестиционни фондове, които сте избрали, вие се излагате и на рисковете на всички инвестиции, които трябва да бъдат направени. Понижаване на цената на закупени акции, риска от неспособност на дружество да плати дължимите лихви и тяхната стойност при облигации и др.\nВзаимните фондове могат да се считат за доста ликвидни.\nАко решите, ще можете да продадете своите дялове и да получите реализираната печалба, обикновено за няколко дни.\nДруг начин да достигнете широк кръг от активи с по-малки суми е инвестирането в ETFs -Борсово търгувани фондове.\nТази опция набира все повече популярност, тъй като от потребителска гледна точка представлява по-евтина и пасивно управлявана алтернатива на колективните инвестиции от типа на взаимните фондове.\nЗа разлика от тях, Борсово търгуваните фондове нямат за цел да надхвърлят доходността на пазара, а да я следват. Повечето от тях са пасивни и се стремят да следват представянето на определен пазарен индекс, бранш или географски регион.\nЛипсата на активно управление води до значително по-ниски такси за управление, което, при равни други условия, означава и по-висока доходност.\nКакто името на Борсово търгуваните фондове подсказва, друга съществена разлика е, че те се търгуват свободно на борсата, вместо единствено на каса на управляващото дружество.\nКакто и в случая с инвестиционните фондове, риска на всеки ETF зависи от това във какво той ще инвестира.\nВ същото време, ETFs също носят известен риск от лошо управление.\nETFите се смятат от повечето инвеститори за малко по-ликвидни от взаимните фондове.\nТе идват с голямото предимство, че както вече споменахме, могат да бъдат купувани или продавани и директно на борсата.\nАко искате да печелите от недвижими имоти, но без да ги притежавате физически, Акционерните дружества със специална инвестиционна цел – АДСИЦ, са един от основните достъпни начини да го направите.\nТози тип дружества, познати още като REIT, Real Estate Investment Trust, предлагат професионално управление и инвестират именно в недвижими имоти – вие също можете да се възползвате от тях, като техен акционер.\nНа своите акционери, по закон, те са длъжни да разпределят поне 90% от постигнатата печалба за всяка година, под формата на дивидент.\nРазбира се, ако инвестирате в АДСИЦ, също носите риск от лошо управление. Именно за това преди да се доверите на такава компания, е много важно да проучите дейността и добре.\nАДСИЦ са доста бързо ликвидни.\nЗа разлика от директните инвестиции в недвижими имоти, тук при желание ще можете да продадете своите акции или част от тях когато решите и да получите своите пари, със забавяне от не повече от няколко дни.\nEstateGuru също са особено интересна възможност за желаещите да инвестират в недвижимо имущество, дори и с малки вноски.\nНа тази P2P платформа за групово финансиране, вие можете да инвестирате в заеми, обезпечени с недвижими имоти в повече от 10 държави.\nНай-голямото предимство на тази компания, е че тя е сред най-безопасните в тази област – от нейното създаване през 2014та досега, инвестиращите в EstateGuru са понесли едва 0, 01% загуби.\nИнвестирайте в недвижими имоти с Estateguru\nМинимална вноска – 50€\nСредна годишна доходност – 11,26%\nРисковете с EstateGuru са доста високи – от възможното забавяне на вноски, до факта, че частичната или пълна загуба на вашите инвестиции е възможна.\nВъпреки това, компанията се старае да ги ограничи, доколкото може. Кандидатстващите за кредит преминават през сериозна проверка преди да бъдат одобрени, като едва около 10% от тях я преминават успешно.\nВ същото време, досега техният правен отдел е работил доста ефективно и почти винаги е успявал да получи неизплатените средства от проекти, които не спазват условията за плащане.\nЗа съжаление, в случая на EstateGuru, само след като проекта, в който сте инвестирали приключи, вие ще можете да получите инвестираните средства, заедно с всички получени лихви.\nПреди това има опция и да опитате да продадете инвестициите, които притежавате, на някой желаещ в т.нар. secondary market, но там всъщност няма гаранция че ще успеете.\nMintos е най-голямата в света P2P платформа за краудфъндинг, специализирана в заемите за физически лица.\nMintos си партнира с над 60 кредитни компании в повече от 30 държави\nТези кредитни компании оповестяват публично предлаганите заеми и размера на лихвите, които предлагат\nПотребителите решават дали искат да финансират тези заеми\nСлед приключването на определения срок на даден заем, инвестиралите в него получават обратно инвестираните суми, плюс съответните лихви\nС достатъчно диверсифицирано портфолио в Mintos, можете сравнително лесно да достигнете годишна доходност от порядъка на 9-10%.\nНякои от заемите идват с гаранция за обратно изкупуване, с която компанията се задължава да изкупи стойността на вашите инвестиции, ако те не бъдат изплатени навреме.\nМожете да прочетете още за компанията тук.\nИнвестирай в P2P кредити с Mintos\nИзбран 1 397 пъти\nДоходност – от 6 до 16%\nМинимална инвестиция – 10€\nОсновните рискове тук идват предимно от кредитните компании и неспазването на условията за плащане от тяхна страна.\nЗа съжаление, дори и със споменатите гаранции, ако някоя от компаниите фалира, може да не получите обратно стойността на инвестираните в нейните заеми средства.\nИнвестициите от този тип не са много ликвидни.\nТук също при желание можете да опитате да продадете дяловете, които имате в определен заем на вторичния пазар, но нямате гаранция, че някой друг ще поиска да ги купи.\nРазгледайте още P2P платформи\nКогато един бизнес има нужда от финансиране, издаването на акции е начин да си го набави, срещу дялово участие.\nКупувайки акции на определена компания, вие ставате собственик на пропорционална част от нейния капитал. Ако бизнесът върви добре и компанията се разраства, цената на акциите също се покачва. Някои акционерни дружества разпределят и дивиденти на акционерите си, когато реализират печалба.\nОсновната цел при инвестирането в акции е да подберем такива, които ще повишават стойността си с времето. Няма обаче никакви гаранции, че това ще се случи.\nКомпанията, чиито акции притежаваме, може и да срещне затруднения или дори да фалира. Практически, акционерите носят риска на въпроса „дали“.\nИнвестиране в акции с eToro\nИзбран 2 814 пъти\nРисковете, на които сте изложени, когато решите да инвестирате на фондовия пазар, ще бъдат много високи, но потенциалната възвращаемост също.\nЕто някои от основните рискове при инвестиции с акции:\nАко компания, в която сте инвестирали пари, не се справя добре, цената на нейните акции може да намалее значително. Възможно е дори при фалит на такава компания да изгубите и цялото си вложение, макар и да се случва по-рядко.\nВинаги съществува и т.нар. пазарен риск – можете да продадете свои акции при временен или не спад на тяхната цена и да изгубите пари.\nРискувате и да изберете лош момент за покупка на акции, ако уцелите момент, в който те са значително надценени.\nМожете да понесете и валутен риск при инвестициите, ако трябва да конвертирате една валута в друга и т.н.\nАкциите се считат за доста ликвидни от повечето финансови експерти.\nТова означава, че те могат да бъдат продадени за пари за сравнително кратко време, когато нуждата го изисква или когато моментът изглежда оптимален.\nCFD, или ДЗР (Договори за разлика) представлява сложен инвестиционен инструмент, който позволява да спекулирате с цената на стоки, акции, валути и много други, без да купувате реалния актив.\nИнвестирането в CFD носи значително по-висок риск дори и от инвестирането в акции например, но възможността за възвръщаемост също е по-голяма.\nВ този случай можете да печелите не само при повишаване на цените, а и тогава, когато пазарите вървят надолу (къса позиция).\nКогато търгувате с ДЗР, използването на ливъридж може да увеличи печалбите ви, но може и да доведе до още по-значителни загуби. Не разчитайте на тях с финанси, които не можете да си позволите да изгубите.\nПри търгуване със CFD се излагате на много висок риск от загуба на средства, в резултат на използването на ливъридж. По тази причина е изключително важно и да ги разбирате добре, за да можете да ги използвате качествено и по предназначение, ако решите.\nГолям процент от инвеститорите на дребно губят пари, когато търгуват с ДЗР – вероятно вече сте виждали много подобни надписи и то най-често с проценти от порядъка на 70-80%.\nИмайте предвид, и че този тип трейдинг е крайно неподходящ за тези инвеститори, които планират дългосрочни инвестиции. Поддръжката на такава сделка дори за една нощ увеличава риска, а и допълнително ще доведе до повече разходи.\nРискът от ликвидност при трейдинг със CFD засяга възможността да не можете да търгувате с ДЗР тогава, когато желаете.\nВъпреки че по принцип вие сами избирате момента и можете да търгувате, напълно е възможно и да не успеете да реализирате някоя поръчка в най-желания от вас момент.\nForex (foreign exchange) е най-големият и най-ликвиден пазар в света. На него се обменят и търгуват валути с общ обем от над 6 трилиона долара дневно!\nВсяка валута се обменя за друга, формирайки валутна двойка. Ако инвестираме в двойката EUR/USD например, можем да спекулираме, че еврото ще увеличи стойността си повече, отколкото доларите, или обратно (къса позиция).\nЦената на различните валути обаче често се променя, в зависимост от това как икономиката се развива, какви лихвени нива, каква инфлация и какъв брутен вътрешен продукт имат дадените страни.\nТъй като обменните курсове са изключително динамични, улавянето на подходящия момент за покупка или продажба не е никак лесна задача.\nАко сте начинаещи ивеститори, но този тип високо рискови инвестиции (като CFD и Форекс, например) предизвикват вашия интерес, можете да разучите начина, по който те действат, като използвате безплатна демо сметка.\nМного брокери предлагат такива, именно за да се запознаете с възможностите, без да рискувате реални пари.\nТози тип търговия изисква високо ниво на опит и не се препоръчва за начинаещи.\nФорекс търговията носи много висок риск от загуба на средства при използването на ливъридж. Можете да изгубите и всички вложени средства.\nКакто споменахме, Forex пазара е изключително ликвиден. Тук можете да търгувате, когато решите, през 24 часа на ден, 5 дни в седмицата.\nПървата криптовалута е създадена през 2009, но набира по-масова популярност едва през 2017та, когато стойността на един биткойн достига 20 000$.\nПрез 2021 Биткойн се търгува за рекордните 61 000$, а малко след това пазарът се срива значително и цената пада до 37 800$.\nМай месец 2022, криптовалутите отчитат нов срив, като един биткойн, към момента на писане на тази статия, се търгува за 29 680$.\nНикой не отрича, че инвестирането в подобни продукти е чисто спекулативно и много рисково, но от друга страна, ако внимавате, четете много и се информирате, от крипто могат да се правят добри пари.\nНа сайта на Financer.com може да откриете посветена секция на този вид инвестиция, да прегледате кои са топ криптовалутите в момента, какви са актуалните им цени, както и полезно сравнение на различни платформи за търговия с криптовалути.\nНаучи повече за криптовалути\nИнвестирането в криптовалута е свързано с много висок риск. Не влагайте повече пари, отколкото можете да си позволите да загубите.\nИнвестиции в криптовалута с Binance\nИзбран 138 пъти\nОбменяй, купувай или продавай криптовалута\nНиски такси при търгуване – 0,1%\n180+ вида криптовалута\n4.8Прочети 1 отзива\nАко решите да инвестирате в криптовалути, поемате огромен риск.\nПовечето финансови експерти са съгласни, че виртуалните валути са сред най-рисковите инвестиции, които можете да направите.\nНерядко можехме да видим колебания от над 30-40% дори и в рамките на ден, доскоро нечувано за криптовалута.\nПо отношение на ликвидността, криптовалутите се справят много добре.\nМожете да купувате и продавате такива по всяко време – 24 часа на ден, 365 дни в годината, без значение дали говорим за празници или уикенди.\nМного от най-богатите хора на света са използвали именно изграждането на собствен бизнес, за да постигнат своя успех. Ако смятате, че имате печеливша бизнес идея, определно си заслужава да се замислите сериозно и да проучите в детайли възможностите за осъществяването й.\nДобрите бизнесмени умеят да преценяват ясно всяка ситуация и да поемат рационални и умерени рискове, затова не прибързвайте да се хвърляте сляпо в нови начинания, а отделете време да разгледате всички страни на идеята си и да си изградите план за осъществяването й.\nАко работите усилено, и не се отказвате, вашата инвестиция може да се окаже изключително печеливша, но помнете, че старанието само по себе си не е гаранция за успех.\nАко започнете свой собствен бизнес, поемате изключително висок риск.\nОколо 20% от бизнесите се провалят още през първата година, а около 50% през първите пет. Като най-често срещана причина за провала се отчита липсата на интерес на пазара към предлагания продукт или услуга, а статистически бизнес собствениците под 30 са по-склонни на провали.\nС тези цифри на ум, предприемачеството определено не е за всеки, но пък успешното му развитие носи не само финансови приходи, но и други преимущества.\nЛиквидността на вложените активи много зависи от типа бизнес.\nВ много случаи инвестираните средства могат да не са никак ликвидни.\nМоже би една или няколко от вече споменатите инвестиционни идеи са ви замислили, но не знаете как да започнете, или къде да насочите вниманието си?\nЕ, ако не искате вашите бъдещи инвестиции да бъдат просто хазарт, започнете да учите!\nИма много онлайн курсове, които ще ви помогнат да получите по-добра представа за това как различните видове инвестиции действат на практика, как можете да се погрижите по-добре за своите лични финанси и много други полезни теми.\nОсвен тях, разбира се, можете да се насочите и към редовното четене на книги. Тук например в нашия блог сме разгледали 9 книги на финансови теми, които може да се окажат добро начало.\nНяма много високи рискове, когато инвестирате в своето лично образование.\nОсновния по-сериозен риск е единствено възможността да похарчите много пари за курсове, като напълно неглижирате възможността да учите.\nДори и ако парите, инвестирани във вашето образование, чрез различни курсове, книги, семинари, никога не се върнат директно при вас, косвено те ще ви помогнат да направите някои по-успешни инвестиции в бъдеще, които от своя стана ще могат да генерират допълнителни приходи и повече възможности за финансова свобода.\nИнвестиции – Въпроси и Отговори\nКои са най-сигурните инвестиции?\nБезспорно най-сигурните от споменатите дотук възможности за инвестиране са Банковите депозити. Макар и сравнително ниската лихва, която те предлагат, не е никак маловажен фактът, че сумите до 100 000 евро на банка са гарантирани.\nВ какво мога да инвестирам в България?\nВсички видове инвестиции, които изброихме тук, са достъпни и от територията на България.\nКакво е инвестиционен портфейл?\nИнвестиционния портфейл обобщава всички инвестиции, направени от физическо лице. Колкото по-диверсифициран е вашия портфейл, толкова по-нисък е рискът и по-високи са шансовете за печалба.\nИма ли риск да изгубя всичките си пари, вложени в инвестиции?\nМного зависи в какво инвестирате, разбира се, но да, възможно е – много видове инвестиции могат да доведат и до пълна загуба на вложените средства.\nВ същото време обаче има и някои много по-сигурни варианти, като депозитите, например.\nМного по-трудно бихте могли да изгубите 100% от своите инвестиции, ако те са широко диверсифицирани между повече и различни видове активи, които в много случаи и да не зависят един от друг.\nКак да печелим пари от инвестиции?\nАко инвестирате достатъчно разумно средствата си, можете да спечелите пари. На първо място обаче, ще трябва да изберете подходящи за вас инвестиции.\nВ тази статия на Financer.com можете да разгледате различни достъпни варианти и да научите повече за това как те действат, за да можете да прецените правилните за себе си решения.\nЗа голяма част от хората, важни цели се оказват неща като купуването на собствен дом, образоването на децата, достойното пенсиониране или просто възможността един ден да си позволят по-висок жизнен стандарт.\nКаквито и да са вашите големи житейски цели обаче, ако държите да ги изпълните, най-добре е да се подготвите за тях предварително, като осигурите нужните средства.\nАко използвате разумно инвестиране, вместо само да спестявате, натрупването на една и съща сума може да ви коства в пъти по-малки усилия. Ако пък времето за изпълнение на целта настъпи, без да сте събрали парите, ще трябва или да се откажете от нея, или да я финансирате с кредит. В този случай обаче ще се наложи да платите много повече от реалната цена.\nНека разгледаме как изглеждат тези три варианта в конкретна ситуация:\nПример: Искате след 10 години да разполагате със 24 000 лева, за да можете да подпомогнете детето си финансово, докато учи.\nСпестяване: За да спестите тази сума за 10 години, ще трябва да отделяте по 200 лева всеки месец – 24 000 лева общо.\nИнвестиране: Ако сте инвестирали спестяваните средства и вашата инвестиция е носила средно по 7% годишна доходност, за същия резултат ще ви бъдат достатъчни месечни вноски от 138 лева. За 10 години, това са 16 560 лева – останалите 7 440 ще се натрупат от получената доходност.\nКредитиране: Ако изтеглите 24 000 лева на кредит с 5 % лихва за 10 години, ще трябва да го погасявате с месечни вноски от приблизително 255 лева. Така обаче, за да имате 24 000 лева, когато са ви необходими, ще трябва да върнете над 30 000 – в този случай лихвата работи в полза на кредитора.\nРазбира се, тези сметки са груби и не включват различните такси и комисионни, които могат да бъдат свързани със всеки от вариантите за финансиране. Те обаче дават доста ясна представа за това как предпочетения от вас метод ще повлияе на количеството усилия, които ще ви струва избраната цел.\nНай-евтиният начин да натрупате средства е разумното инвестиране, съобразено с поносимостта ви към риск и времето, с което разполагате.\nДиверсификацията е важна!\nНе носете всички яйца в една кошница – инвестирането само в един определен актив е свързано с изключително висок риск.\nНай-добре е да се насочите към широко портфолио, което съдържа много и различни активи. Така резултатът ви ще следва осреднената им стойност и ако някоя от инвестициите ви претърпи значителни загуби, те няма да се отразят толкова силно на цялото. Този метод на разпределяне на риска между множество активи се нарича диверсификация.\nКолкото по-рано започнете да управлявате спестяванията си, толкова по-добре.\nПри много от достъпните инвестиционни инструменти (като взаимните фондове, например), доходността се натрупва на принципа на сложната лихва.\nТова означава, че всеки път, когато получавате доходност, тя се изчислява не само върху внесените суми, но и върху получената до момента доходност.\nТози механизъм може да ви донесе феноменални резултати с времето – можете да се уверите в силата му сами, като разгледате нашия калкулатор за сложна лихва и експоненциална доходност.\nСъщият ефект можете да получите и като сами реинвестирате обратно вече получената доходност, ако вашата инвестиция не го прави автоматично.\nДа инвестирате, без ясна идея защо го правите, е един от най-лесните начини да се разочаровате.\nЗа да работят вашите инвестиции във ваша полза, те трябва да бъдат съобразени с житейските ви цели. Това, което искате да постигнете, ви дава отговорите на най-важните инвестиционни въпроси:\nВажните въпроси за вашата инвестиция\nКолко средства ще ми бъдат нужни?\nСлед колко време искам да се случи това?\nКаква сума трябва да отделям от сега?\nКолко рисково мога да си позволя да инвестирам, според срока и финансовото си състояние?\nНужно ли е целта да се изпълни в точно определения срок или няма да е фатално да се отложи малко във времето?\nВсяка цел, която можете да си поставите, има определена цена.\nПостарайте се да я остойностите максимално точно и да решите колко време ще ви е нужно, за да се подготвите за нея. Така ще придобиете по-ясна представа какви усилия ще ви струва целта и кои инвестиционни стратегии е подходящо да приложите.\nИнвестирането е процес\nАко имате много цели, възможно е да установите, че е няма как веднага да започнете да отделяте за всички тях едновременно.\nНе се тревожете излишно – нормално е желанията ни да надхвърлят възможностите, без значение какви са те. Просто помислете кои житейски цели са най-важни за вас и започнете оттам.\nАко успеете да следвате началния си план последователно, заделянето на средства ще се превърне в навик и след време ще можете по-лесно да включите още цели към него.\nНезависимо към кой тип инвестиции ще се насочите, трябва добре да помислите колко пари сте готови да отделите, колко риск е разумно да поемете и дали имате желание да участвате активно в процеса на взимане на решения.\nАко предпочитате сами да подбирате активите в инвестиционния си портфейл, уверете се че имате необходимите познания. Търгуването на борсата, например, е един от вариантите с най-висок потенциал за печалба, но и най-висок риск.\nВ случай че нямате много опит, по-подходящо е да се спрете на фонд с професионално управление, който разпределя риска между широк набор от активи. При всички случаи, преди да започнете, обърнете внимание на следното:\nПоддържайте известна сума „за всеки случай“\nДобре е да поддържате налични спестявания, достатъчни да покрият разходите ви за поне няколко месеца.\nПодобен „авариен“ фонд ще ви даде известна сигурност и ще ви позволи да поемате добре премерените рискове по-смело.\nЗапознайте се добре с инвестиционните разходи\nВсяка достъпна форма на инвестиране има своята цена. Преди да изберете, уверете се, че разбирате всички такси и комисионни, с които са свързани.\nПреценете и как тази цена изглежда спрямо потенциала за печалба – няма да има никакво значение каква доходност ви е донесла една инвестиция, ако разходите по нея я надвишават.\nНяма инвестиция, която да ви осигури бързо забогатяване\nАко целта ви е да увеличите значително средствата си, мислете дългосрочно.\nВ случай че управляваната сума ще ви е нужна след пет или по-малко години, по-добре е да заложите на ниско-рисков вариант, а това означава и по-ниска доходност.\nНамалете риска, като го разпределяте\nВ колкото повече активи сте инвестирали, толкова по-малко зависи инвестиционния ви резултат от стойността на всеки от тях.\nНе реагирайте емоционално на движенията на пазара\nСъвсем нормално е на моменти да се наблюдава цялостно свиване на икономиката, а ако управлявате парите си дългосрочно, вероятно това ще се случи повече от веднъж.\nВажно е да знаете, че ако вашият портфейл е достатъчно диверсифициран, има голям шанс с времето да възстанови стойността, която е имал преди кризата, а дори и да я надмине.\nАко се поддадете на негативните емоции и изтеглите средствата си преждевременно от инвестицията, докато стойността на пазара е спаднала, сами ще реализирате загуба, която е била преодолима.\nПриемете загубата като част от процеса\nНе съществува актив, чиято стойност само се е повишавала. Ако сами подбирате акции, в които да инвестирате, неизбежно някои от тях ще се оказват губещи.\nИменно по тази причина препоръчваме да заложите на диверсификацията между голям брой активи. В каквото и да решите да инвестирате, направете го само ако сте готови да понесете и възможните загуби.\nНе се страхувайте да направите първата крачка към инвестирането – да не управлявате дългосрочните си спестявания е сигурен начин да загубите от тяхната стойност.\nПодберете вариант с ниво на риска, което е поносимо за вас и подходящо за времевия период за който ще управлявате средствата. Ако проучите достатъчно добре инвестициите, които желаете да използвате и действате разумно, съвсем скоро ще можете да се наслаждавате на нарастващия си капитал и ще си бъдете благодарни за положените усилия!


Как да си извадиш зъб с помощта на дрон (ВИДЕО)\nС летящите машинки ваденето на зъби не изглежда толкова страшно и се превръща в истинска забава\nЛондон, Великобритания 18 Септ. 2015, 17:28 1425 прочита 0 коментара\nВ Англия измислиха ново приложение на дроновете. Старият трик за вадене на млечни зъби на децата с помощта на конец, завързан за брава, вече е в историята. Сега за тази процедура родителите разчитат на бръмчащите квадрокоптери.\n
С летящите машинки ваденето на зъбки не изглежда толкова страшно и се превръща в истинска забава както за малчуганите, така и за родителите им. Всеки детайл от важното събитие се документира, а после кадрите се качват в интернет.

 "Ако зъбчето се клати силно, няма нищо лошо да се извади по този начин. Разбира се, някой може да реши, че методът може да предизвика инфекция, но вероятността за това е много малка", каза по повод новата мода зъболекар от Ню Йорк.


Как да използваме утвържденията и да създаваме желания живот | I am House\nКак да използваме утвържденията и да създаваме желания живот\nMarch, 12, 2016 14502,\nОтново е време за нашия разговор с Ани. Днес ще си говорим за нещо, което ние всеки ден правим - утвържденията. Ние всеки ден утвърждаваме определени неща, правим определени заявления, които оформят нашия живот. Как можем осъзнато да използваме утвържденията, какво въдействие оказват те върху нас и как да ги насочваме в желаната посока, ще научите сега.\nСтояна: Здравей, Ани! Днес с теб ще си говорим за утвържденията и как те биха могли да ни помогнат в ежедневието.\nКато начало нека да кажем какво означава да “утвърдим” нещо, да “утвърждаваме” дадено заявление?\nАни: Здравей, Стояна! Изключително ми е приятно да си говорим с теб за пореден път и то на толкова интересна и широкообхватна тема, по която както и досега аз ще изкажа личното си мнение базирано на опита и знанията ми. Утвърждаването на дадено заявление е непоколебима заявка за нещо свързано с нас самите, в което ние абсолютно и безусловно сме убедени, че желаем да е така и да е част от живота ни.\nСтояна: Как, според теб, е най-добре да използваме утвържденията - има ли определен брой пъти, в които трябва да повтаряме дадено утвръждение на ден, в какъв период, по какъв начин е добре да бъде формулирано утвърждението - дали по-кратко, дали може да е по-дълго, дали да е съвсем конкретно или може да е и по-общо?\nАни: „Колкото повече, толкова повече”, разбира се обаче както за всяко материално нещо и тук имаме препоръчителна граница. Броят на повторение на дадено утвърждение зависи от това каква му е целта. Например, ако ни предстои да говорим пред хора би било добре преди самото събитие поне седмица да започнем работа по утвърждаването в нашата психика на това да сме спокойни, уверени и успешни по време на представянето ни. Да си отделяме поне по 3 пъти на ден по 15 минути време за това да останем насаме със себе си, да се потопим в състояние на покой и да си казваме наум (за мен това е по-ефективния начин) предварително изготвените за целта утвърждения. Те трябва да бъдат максимално конкретни и формулирани в позитивен изказ, дължината в случая не е толкова определяща. Във връзка с примера те могат да бъдат: „Аз съм уверен/уверена в себе си, аз съм спокоен/спокойна, аз се представям бестящо!”Ако този процес е придружен и с визуализация как това се случва, както и със съответните усещания свързани с утвържденията, това ще даде прекрасни резултати. С практика този процес се научава,като в един момент става автоматичен и човек развира гъвкавост на психиката относно промените в света около него.\nСтояна: Как точно многократното повтаряне на утвърждението ни влияе, как всъщност с него можем да изчистим дадена зависимост и можем ли реално, също дадена повтаряща се програма и модел на мислене, как всъщност с утвърждението бихме могли да привлечем и желаните неща?\nАни: Ще започна с това, че ние сме психо-соматични същества... И двете думи идват от гръцки, „психе” означава душа, а „сома” е тяло. Това ще рече, че това което е в душата ни, определя функционирането на тялото. То се ръководи от сигналите, които получава чрез нашите емоции, чувства и мисли, които са атрибути на душата, като ги превежда на езика на тялото, което съответно реагира чрез състояние на здраве или болка. Нашите ежедневни мисли във всеки един момент са вид утвърждения, които след това се материализират. Ако в чувствата и мислите ни цари хаос в дадена област от живота ни, това ще бъде изразено и на практика като резултат. Утвържденията са начин за управление на мисловния ни поток, който всъщност управлява нас, ние наистина сме това, което мислим. Затова заявявам напълно отговорно, че упражнявайки утвърждаващ мисловен процес, в който ние избираме какви бихме искали да бъдем, можем да решим всякакви слабости и пристрастявания, да освободим вредни навици, да имаме каквото ни душа иска, както се казва. Също така искам да отбележа, че както душата управлява тялото, така тя от своя страна се управлява от Духа в нас. Чрез неговата сила ние имаме способността да постигнем абсолютно всичко, което пожелаем. За да чуем Духа в нас обаче и той да може да ни води, е необходимо да сме се погрижили тялото ни да не е задръстено от токсини и душата ни да не е блокирана чрез травми.\nСтояна: Как на практика можем да разберем още в процеса на употреба на дадено утвърждение дали действа, дали започва да постига ефектите си и в този смисъл каква е връзката между самото изричане на думите и чувствата, които влагаме?\nАни: До момента засегнах част от отговорите на този въпрос, това което искам да добавя е, че разбирането дали осъществяваме ефективно процеса е свързан с това, ние да сме в равновесие и единство между чувствата, мислите, думите и действията си. Това правило е валидно за всички резултати в живота ни, не само за този процес. Ако например не можем да почувтваме дадено утвърждение докато го изричаме, аз лично експериментирам с различни формулировки докато в един момент усетя, че някоя от тях ме докосва много приятно. Понякога правя това чрез писане на лист, за да мога да следя разликите, като в същото време наблюдавам чувствата си.\nСтояна: Кой варант е най-работещ, според теб - само да изречем дадено утвърждение или трябва да го запишем?\nАни: Призовавам към записване, защото така остава обективно доказателство като факт във връзка с работата ни с утвържденията. Пък и така използваме и силата на писменното слово, което също е живо. За целта може да приложим хронологичния принцип.\nСтояна: Има ли възможност да прекалим с утвържденията, тоест за кратък период от време да използваме много, които в крайна сметка няма да дадат резултати?\nАни: Ако ние не преценим коя е личната ни ефективна доза, може да се окаже че прекарваме времето си в повтаряне на утвърждения, което съответно ще бъде за сметка на ежедневните ни ангажименти и определено няма да имаме очакваните резултати. Затова, съвета ми е утвържденията да се казват във предвиденото от нас време за персонални практики, в което да присъства и тази част.\nСтояна: Каква смяташ, че може да е причината, ако в продължение на дълго време правим дадено утвърждение, а не постигаме нищо?\nАни: Причината може да бъде свързана с формулировката, да има отрицание или да не е в първо лице, единствено число и сегашно време. Начина на изказване също играе важна роля, например ако е твърде механично и без вяра. Ако се случва спорадично, без да има регулярна цикличност, казано само по 1-2 пъти, също ще бъде безрезултатно.\nСтояна: Луиз Хей съветва да използваме огледало, правейки своите утвърждения, на други места съм срещала информация, че стоейки продължително време пред огледалото изсмуква енергията, какво мислиш ти за това?\nАни: Луиз Хей за мен безспорно е една от най-добрите в тази област, нейния метод е доказан във времето като резултатност, така че специално този и съвет е чудесен. Аз лично го прилагам ежедневно при работата си с моите лични утвърждения. Също имам изграден от години навик, всеки път когато мина покрай огледало или се спра пред него през деня, да си казвам колко съм красива. И това работи за мен вече толкова време. Това, което ти визираш като възможност да се изсмуче енергията ни от огледалото, е свързано с друг вид практики.\nСтояна: Би ли могла да обясниш процеса на работа над подсъзнанието, каква е неговата връзка с душата ни, умът ни и съзнанието и можем ли реално да го управляваме имено с утвържденията?\nАни: Подсъзнанието е част от нашата душа, както ума и съзнанието ни. В подсъзнанието ни обаче се намира цялата информация както за нас, така и за Вселената. То на практика ни управлява изразявайки се чрез символи в ума и съзнанието ни. Във връзка с този факт е много е важно да знаем принципа на функциониране на подсъзнанието ни, за да може да използваме неговата сила да работи за нас осъзнато. Макар, че тази материя е с абстрактен характер тя е намерила достатъчно адекватно описание и обяснение от страна на психологията като наука. Утвържденията са един от символите, чрез които ние изразяваме информацията от нашето подсъзнание.\nСтояна: Утвържденията всъщност са форма на самовнушение, подобно на самохипноза. Според теб едно и също утвърждение, след като е дало своите резултати в реалността, нужно ли е да го възобновяваме периодично отново и отново, за да не спре неговото въздействие, тоест възможно ли е това?\nАни: Ако едно утвърждение ни е дало добрите за нас резултати, то следва да го запазим и да продължим употребата му. Аз лично от време на време за разкош просто му правя леки промени, чрез които символично за мен, те усилват ефекта му. Смятам, че всеки, който под някаква форма е работил правилно и систематично с практиката на утвържденията, ще може да потвърди за себе си това, което споделихме с теб в този разговор! Мили хора, бъдете, правейки със знания, умения и вяра, защото само така можем да се насладим на истинския вкус на живота!\nЗдравей, Днес ще присъстваш на един валентински разговор с Ани Петкова за Любовта в нейната цялост. Кратка информация за Ани Петкова: Ани Петкова е дипломиран икономист и п..


ЗЛАТНО ВРЕМЕ: Тамара Глоба – за опасните периоди през май - Телеграф+ - Телеграф\nЦвета Дилова, 12, Май\nЗЛАТНО ВРЕМЕ: Тамара Глоба – за опасните периоди през май\nМ ай е месец с две затъмнения. Този период започна с частично слънчево затъмнение на 30 април. Второто ще се случи на 16 май и ще е пълно лунно. Затъмненията оказват силно влияние върху психиката и здравето на хората; появяват се скрити форми на заболявания. Всичко тайно става ясно през този период. Затъмненията като катализатор оказват влияние не само върху човешкото здраве, но и върху природата.\nВ началото и средата на май, както и през юни ни очакват минипаради на планетите. Космическите събития ще окажат влияние върху промените, които ще настъпят в света. Това ще засегне икономиката, политиката и държавните проблеми. Всичко, което ще бъде заложено през май, впоследствие ще бъде активно развивано както тази година, така и след две години.\nОт 10 май до 3 юни Меркурий залага капани, преминава към ретрограден. Този месец Меркурий е злосторникът в Телец и Близнаци. В Близнаци той ще бъде през май, юни и началото на юли. Това е моментът за стартиране на нови събития и инициативи, активни преговори, решават се въпроси, свързани с търговията.\nДни с повишен риск през май - 8 и 9, 14, 22, 24 (вечерта), 25 (нощта), 27. 30 май - Новолуние в Близнаци.\nЗа родените под знака на Овен май е пълен с промени. В началото на месеца ще бъде проблемна финансовата сфера. В средата на месеца трябва да бъдете внимателни: не извършвайте необмислени действия, не вземайте прибързани решения. Добро време за учене. В края на месеца можете да станете обект на скандали, така че бъдете внимателни. През месеца заетостта и работата ще се увеличат, така че здравословните проблеми (особено в средата на месеца) са много важни.\nБъдете особено внимателни към околната среда, в никакъв случай не се карайте с тези, които са ви скъпи. Приятели, които ви обичат, ще ви помогнат, ще получите подкрепа и от авторитетни хора. Като цяло нещата и плановете ще вървят добре (въпреки някои смущения в края на април и началото на май). Обърнете внимание на отношенията си с партньорите – погрижете се за семейството си, особено в средата на май. Този период е изпълнен с нови възможности: ще можете да печелите от интелектуалната си дейност.\nТова е периодът, в който ще коригирате последствията от събитията от края на април. От началото на май се появяват нови възможности. През май, юни и началото на юли вашият интелект, умствени способности ще ви донесат голяма полза. Това е време за нови запознанства, срещи, преговори; ще има възможности за печалба. От средата на май ще бъдете подкрепяни от авторитетни приятели. Най-интересният период ще започне от третата седмица на май. Новите планове впоследствие ще ви донесат успех.\nНякои приятели може да напуснат обкръжението ви. Обърнете внимание на делата на близките: погрижете се за тези, които са ви особено скъпи (особено през средата на май). В същото време трябва да държите под око децата: техните връзки, взаимоотношения, здравето на малките деца. Повратна точка в творчеството. Период на подготовка за нов етап. Началството ще поощри новите идеи и инициативи от ваша страна.\nМай е период на пълна промяна в кариерните въпроси и отношенията с ръководството. Време на промяна на условията на живот: възможно преместване, промяна на местожителството. Далеч от дома през целия май ще намерите любов, успех и признание. Енергичната активност в края на месеца ще ви донесе страхотни резултати. Планирате перспективи, те ще донесат резултати през първата половина на лятото, средата на есента. В средата на май бдете над здравето на родителите си. Не започвайте ремонт в този момент.\nОбърнете внимание на делата на децата, сестрите и братята: подкрепете онези, които са ви скъпи. Трудности със съседи, хора от обкръжението: стари приятели и познати могат да напуснат кръга ви. Тези загуби ще доведат до промени, свързани с пътувания на дълги разстояния. Май ще донесе важни събития за вашето семейство и лични партньори. Ще трябва да им помогнете. Успоредно с това има период, в който работата ще носи късмет само в колективните дейности.\nБъдете много внимателни към финансовите въпроси в средата на май. Не правете големи покупки. Това ще бъде времето, когато старите печалби ще изчезнат и ще се появят нови възможности, върху които трябва да се работи с друг екип. Успехът е възможен само в екип. Това, чиито основи положите през май, ще се развие през лятото и есента. Трудности в личните дела. Трябва да помагате на тези, които обичате.\nМай е пълен с промени. Някои договори ще се разпаднат, но ще се появят нови възможности. Семейството ще ви помогне. Важни промени предстоят от средата на май: трябва да бъдете по-внимателни по пътищата и да се опитате да не взимате кардинални решения, които могат да разрушат живота и отношенията ви. През втората половина на май е възможна криза в личните дела и здравословни проблеми.\nНачалото на май е период на промяна в работата; ще решавате всички казуси с помощта на хора, които ви обичат. В средата на май предстоят трудности, свързани с интриги - възможни са измами зад гърба ви. Бъдете наясно със заобикалящата ви среда. Успоредно с това това ще има подем на личен и творчески успех. Време за любов, подкрепа, внимание. Май е период на активна социална активност, ще бъдете забелязани, ще получите интересни предложения.\nМного интелектуална работа и изучаване на това, което по-късно ще донесе нови възможности. Страхотна активност както в домакинската работа, така и по време на пътувания. В средата на май бъдете внимателни в отношенията с приятели: можете да загубите стар приятел, погрижете се за тези отношения. През втората половина на май ще се занимавате с жилищни въпроси.\nВие активно се опитвате да спечелите парите, от които се нуждаете, и ще успеете в това. Хората, които ви обичат, ще ви помогнат. Очаквайте подаръци, внимание и подкрепа. Време на интелектуална дейност – учене; ще има добра възможност за популяризиране както на идеите, така и на делата на децата. Може да има криза в отношенията с ръководството - старите цели и планове ще изчезнат.\nМай е периодът на развитие на повишена активност: работа, спорт, творчество. Още в началото на май ще има голям личен успех: очаквайте признание, внимание и популярност. Ще се открият нови възможности за печалба, очаквайте подаръци и повишено внимание от хората, които ви обичат. В края на месеца ще се отворят нови възможности: пътуванията ще бъдат щастливи.


Иванова, Мария А (2020) Новата дигитална грамотност и човешкият капитал – парадигма за успешна адаптация и конкурентоспособност в условията на четвъртата индустриална революция. In: Българската мечта – позитивната концепция. Нов български университет, София, pp. 165-178. ISBN 9786192331313\nИванова, Мария А (2020) Управление на работодателската марка в XXI век – възможности и ограничения. Нов български университет, София. ISBN 9786192331351\nThis list was generated on Thu May 19 01:28:44 2022 EEST.


април 2015 – Документални филми\nКосмос. Одисея в пространството и времето, еп. 8 – Посестрими на Слънцето\nКосмос. Одисея в пространството и времето, еп. 9 – Изгубените светове на планетата Земя\nКосмос. Одисея в пространството и времето, еп.10 – Електрическото момче\nНийл Дeграс Тайсън (Neil deGrasse Tyson) е живото доказателство, че когато говориш за сложни неща просто, ясно и достъпно, от това науката само печели. А ако го правиш като него и с щипка самобитен и добре дозиран хумор, това вече те изстрелва в орбитата на суперпопулярност – малцина са хората по света, които като Нийл […]\nКосмос. Одисея в пространството и времето, еп.11 – Безсмъртните\nКосмос. Одисея в пространството и времето, еп.12 – Светът, пуснат на воля


Дават формулите по математика на изпитите след седми клас | Dnes.bg Новини\nЦелта е децата на мислят логически, а не да зазубрят\n18 яну 2016 09:07, Мария Захариева\nФормулите по математика ще бъдат част от изпитните материали на националното външно оценяване по математика тази година, съобщи зам.-министърът на образованието Ваня Кастрева пред "Монитор".\nСедмокласниците ще имат списък с формулите, които са изучавали и попадат в изпитния конспект. Така например учениците ще разполагат с Питагоровата теорема, както и с правилата за изчисление на лице на триъгълник, трапец, ромб и др.\nКандидат-гимназистите ще разполагат не само с формулите по геометрия, но и с тези по алгебра. Те ще разполагат с пълния списък от правила, но сами ще трябва да разпознаят коя от формулите им е необходима за решаване на дадената задача и как да я приложат.\nПромяната се прави с цел децата да не се стремят просто да наизустят или зазубрят дадени формули, а да мислят и разсъждават логически, обясни Кастрева.\nТова ще са и основните умения, които ще търсят и оценяват проверяващите на националните изпити за гимназия.\nОще по темата: математикаседмокласнициформулигеометрия и алгебра\nАко Питагоровата теорема я не знаете ясно ми е колко задачи сте решили.\nСпоред мен е правилно да се дават формулите - целта е да можеш да приложиш формулите, а не да "откриваш топлата вода". Абсолютно ненужно е да помниш 30 формули. Много по-важно е като погледнеш задачата да прецениш коя формула, теорема и т.н. е приложима. В "онези" години - преди 1989 - на изпити в института ползвахме сборник с формули и функции. Който не знаеше пак беше скъсан. Целта е да мислиш и да прилагаш наученото, и вече откритото.\n....отрежат. И когато им го сметнах с елката ме погледнаха умно и продължика да си чертаят с по пода с тебешир.\nПрави си, жена ми е учителка по БЕЛ и всеки път когато и дам да ми редактира някои документи ми открива куп грешки, които също се учат в 7-ми клас. Но БЕЛ никога не ми е бил силна страна и никога не ми е било цел да запомня нещо. Но когато правя интервюта за работа и видя глупави правописни грешки като " средно образувание" направо ги подминавам.\nПС: Имах случай в работата когато двама колеги с час и половини определяха хипотенузата на триъгълник 13-14м с ролетка, за да знаят какво желязо да от\n7калсник преди 2 години\nмай си забравил, че едно време на изпитите за ВУЗ разрешаваха да се носи една жълта книжка с всички формули в нея. На теб някои от тях може и да ти вършат работа, ама на продавачката в МОЛ-а примерно, не са й нужни, нито на учителката по БЕЛ, нито на учителя по история.\nтригонометрични формули се казва, то пък ако една задача може да се реши само по формули егати изпита.\nА и по-важно е да знаеш как се извежда една формула, а не крайният й вид. Така че в това решение няма нищо интересно.\nседмокласник преди 2 години\nВ 7 клас НЕ се учи Питагорова теорема.\nИ едно време на изпити разрешаваха да се носи една жълта книжка с математическите формули. То, ако една формула можеше да реши задачата, всички щяхме да сме супер математици. Ама не сме.\nЕдно време в университета в математическия факултет правиха експериментални изпити където на изпит можеше да си носиш всичко и да гледаш - и лекции и учебници докато си развиваш въпросите. Резултата беше над 70% скъсани.\nЦелта е да може след 7-ми клас да не излизат деца по-умни от премиера Бойко Борисов - Краля Слънце. Че то до момента всеки 2-ри седмокласник е по-умен и знае повече от него, а това е за срамотите. Та министрите трябва да помислят за този проблем и ето ти решение - къде са ми тръгнали формули да ми знаят.... я да вземат пример от Бойко - една формула в тиквата си няма, пък премиер станал човека...... формули да ми знаят, не ги е срамм!!!! Браво на министъра, умно, умно...!!!!\nидеята на математиката от години е, не да те научи да смяташ (15х13), а да си развиваш сивото вещество. В някои държави в часовете решават судоко, дали им трябва в реалния живот.\nПС: Прав си че в интернет може да намериш всичко, но първо трябва да знаеш какво и как да потърсиш.\nкаква пък е тази драма, голяма работа, че ще дават формулите. Който не става и с решени на 50% задачи ще се ***, а който е решавал задачи, той отдавна ги е научил формулите. Така, че няма никаква драма.\nПо-интересното е някой, който не знае формулите да успее да реши задачите, това си е природен талант вече и той не е за изпускане :)\nС такива като теб г-н "Икономист" цъфне и върза икономиката...\nФормулите и без това в момента се зубрят. Не е важно да се назубрят 30-на формули, важно е да можеш да ги използваш по предназначение - в това се изразява мисленето. Само се замислете как се работи в практиката. Всеки може да отвори компютъра и за отрицателно време да намери каквото му трябва, за да реши даден казус, без необходимост от губене на време в зубрене и в припомняне на "ама това как беше". Реалността се променя и образованието няма как да е с правила от соца.\nДо 1 -Абсолютно прав(а) сте. Ако не могат да запомнят няколко формули ,за къде сме.Те и таблицата за умножение няма нужда да я знаят-ще ползват калкулатор ....Съвсем ще ни закопаят образованието.Поне досега имахме добри математици.\n1)Седмокласниците ще имат списък с формулите, които са изучавали и попадат в изпитния конспект. Така например учениците ще разполагат с Питагоровата теорема, а тя се учи в 9 клас.\n2)Дават формулите по математика на изпитите след седми кла с- АМИ ДАЙТЕ ИМ И РЕШЕНИЯТА!\nИнженер преди 2 години\nЕлектроинженер съм и смея да твърдя че формулите които се учат в 7-ми клас са може би най-важните в математиката. Необходими се масово в техническите университети, а и в момента работя с тях постонно. Вярно че на някои хора няма никога да им потрябват, но тези които ще ги ползват горко им.\nТя глупостта си е по рождение , но друго си е и като се развива...\nъх................. преди 2 години\nИ пак няма да им вдигнете резултатите и после да се хвалите по телевизията как сте развивали образованието. Вярно, че има и сложни формули, но да давате питагоровата теорема и лице, на някои от простите фигури. Боже, боже. Ами че това дете като стане работник и трябва да отреже нещо и да го разчертае, кой работодател ще го чака да рови по справочниците и да смята два дена.\nОт 2017 им дайте и решенията на задачите. Нека сами познаят, кое решение на коя е.\nВ седми клас ти трябват 20-30 формули, ако и тях не знаеш, по-добре да не минеш следващата година.\nЗащо сме глупави после, ами затова ...


Да заразиш съотборник и да застрашиш стотици: НБА спря заради Руди Гобер | boulevardbulgaria.bg\nДа заразиш съотборник и да застрашиш стотици: НБА спря заради Руди Гобер\nНай-комерсиалното баскетболно първенство в света – Националната баскетболна асоциация на САЩ и Канада (NBA), бе спряно за неопределено време заради глобалната пандемия от новия коронавирус. Тя се оказа причината за преустановяването на всички мачове до второ нареждане, но поводът бе положителната проба на един от състезателите в лигата, чиито необмислени действия застрашиха стотици хора и в същото време заразиха негов съотборник.\nФренският център на „Юта Джаз“ Руди Гобер се оказа заразен с COVID-19. На пресконференцията след тренировката на тима той нарочно докосна всички микрофони в залата. По този начин играчът се подигра с новите правила на лигата, приети в понеделник. Те гласяха, че съблекалните ще бъдат затворени за медиите, а интервютата с баскетболисти и треньори ще се провеждат във вида на пресконференции. Репортерите трябваше да спазват дистанция от два метра между себе си и хората, които интервюират.\nМалко по-късно стана ясно, че пробата на Гобер е положителна. Това се случи преди началото на двубоя между „Юта“ и „Оклахома Сити Тъндър“, когато вече всички играчи бяха на паркета и се подготвяха за началото.\nОт „Джаз“ веднага са уведомили представители на лигата, които действаха незабавно и отмениха срещата. Те съобщиха, че Гобер не е бил в залата по това време и призоваха феновете да напуснат, споделяйки, че няма опасност от заразяването им.\nВ същото време беше отложен и двубоят между „Ню Орлиънс Пеликанс“ и „Сакраменто Кингс“, а това доведе до бутане на всички парченца от доминото и преустановяване на баскетбола отвъд Океана.\nВ началото баскетболистът на Юта е дал отрицателна проба, но вторият тест е показал положителна. Той е получил медицинска помощ в Оклахома.\nПоведението на Руди Гобер обаче предизвика много критики. Макар да е знаел, че е тестван и има вероятност да е болен от коронавирус, французинът се е държал безотговорно и е докосвал принадлежностите на своите съотборници в съблекалнята, както и самите тях съобщава ESPN, позовавайки се на разговори с играчите от състава. По този начин е заразил своя съотборник и най-добър играч в отбора на „Джаз“ Донован Мичъл.\nНа играчите, с които Гобер е имал контакт през последните 10 дни, им е наредено да се самоизолират, пише ESPN. В този период тимът на „Юта“ игра срещу отборите на „Кливланд“, „Ню Йорк Никс“, „Бостън Селтикс“, „Детройт Пистънс“ и „Торонто Раптърс“.\nКой е Руди Гобер?\nТой е 27-годишен френски национал, който направи дебюта си в НБА през 2013 г. Тогава бе избран под №27 в Драфта от „Юта“ и до момента не е сменял клубната си принадлежност.\nГобер е един от най-добрите дефанзивни играчи в лигата, като два поредни пъти бе избран за Защитник на годината – през 2018 и 2019 г. Този сезон за първи път записа участие в „Мача на звездите“.\nВеднъж е попадал във втория по сила идеален отбор на НБА за сезона и веднъж в третия. На три пъти е избиран за представител на отбора на защитниците в лигата. През 2017 стана лидер по блокирани изстрели, а миналата година бе отличен и с наградата за най-добър баскетболист на Франция.\nС националния си отбор Гобер спечели три бронзови медала на големи първенства – световните в Испания 2014 и Китай 2019, както и на европейското във Франция през 2015 г.\nКакви са плановете на НБА оттук нататък?\nОчаква се от лигата да обявят следващите си стъпки в четвъртък (петък българско време) след среща на борда на директорите.\n„НБА ще използва паузата, за да реши какви ще са следващите стъпки във връзка с пандемията от коронавирус“, съобщиха представители на лигата.\nДо края на кампанията остават общо 259 мача – около 21% от срещите през целия сезон.\nНБА беше последван от всички европейски клубни баскетболни лиги - Евролигата, Еврокъп, Шампионската лига на FIBA и FIBA Europe Cup бяха спрени за неопределен период от време заради COVID-19.\nШампионите на Испания от „Реал Мадрид“ обявиха, че член на състава им е дал положителна проба. Така тимът постави под карантина и баскетболния, и футболния си отбор, тъй като и двата състава споделят общи помещения за тренировки.


Какво се крие зад постоянното желание за храна? - Здраве и Красота\nКакво се крие зад постоянното желание за храна?\nНепрестанният, неконтролируем глад винаги е провокиран от емоционален фактор. Излезте на разходка.\nЗащо изпитвате силен глад? Какво се крие зад постоянното желание за храна? Осигурява ли тази храна щастие на човека, което той не може да извлече от ежедневния живот?\nРешихме да потърсим информация по темата, за да открием някои отговори.\nНервни сте, защото ви се яде, или ядете, защото сте нервни?\n“Когато съм разтревожен/а или нервен/а, консумирам повече храна”. Вероятно не за първи път чувате това обяснение. Самите вие може да сте изпитвали това състояние. Съществуват процеси, които понякога са способни да се превръщат в порочен кръг. Когато се чувствате по-нервни, консумирате повече храна. В същото време, когато установите, че сте наддали на тегло и забелязвате промените във фигурата си, това ви кара да се чувствате още по-зле.\nТози проблем е често срещан. Той кара хората да си задават класическия въпрос: “Гладен/а ли съм наистина? Възнамерявам да изям това, защото тялото ми се нуждае от него, или просто защото ще ме направи щастлив/а? Или се опитвам да запълня празнота, която не мога да си обясня?”\nНа първо място трябва да заявите пред себе си простичкия факт, че си задавате тези въпроси и това е положително само по себе си. Това е ясна индикация, че искате да откриете първопричината за поведението си. В наши дни има хора, които не си задават тези въпроси и продължават да се тъпчат с прекалено много храна.\nКои са факторите, които провокират постоянното желание за храна:\nМоже да се каже, че зад постоянното желание за храна винаги се крие емоционален фактор. Храната се превръща в начина за постигане на мигновено удовлетворение, извличане на наслада от консумацията на нещо сладко или пък солено, нещо вкусно и богато на мазнини, което засища и радва, макар за кратък период от време. Сладките храни провокират освобождаване на ендорфини, които създават усещането за краткотрайно щастие, чиято цел е да прикрие емоционалните проблеми.\nПонякога проблемите в интимно отношение могат да окажат директно вляние върху процесите, които преди малко описахме. Може да се стремите към постоянно хранене, тъй като са налице промени в отношенията с партньора. Възможно е да има неща, които да искате да споделите с него, но да не го правите. Чувствате се откровено нещастни, но не знаете как да разрешите проблема. И вместо да се справите с него, вие бягате и търсите спасение в храната.\nВъзможно е също така да не се чувствате удовлетворени от самите себе си. Поглеждате се в огледалото и образът ви провокира нервност и незадоволеност. Без да се усетите, вече сте сложили нещо в уста. Пакетът с чипс помага временно да спрете да мислите. По подобен начин вечер, когато не ви се спи, ставате и взимате нещо сладко за хапване от хладилника.\nИма дни, когато сте изложени на високи дози стрес. Тревогите валят една след друга и не можете да се успокоите. Влизате в банята за топъл душ. Тогава усещате, че стомахът ви е празен и можете да го успокоите само с парче пай, сандвич, снакс и т.н. Понякога нервността и тревогата навлизат в живота ви, без да ги забелязвате. Тогава храненето се превръща в ежедневен начин за отпускане. Защо? Тъй като е лесен изход. Когато предложите храна на стомаха си, изпитвате удовлетворение и определена доза спокойствие.\nВижте още: Как да не надебелявате заради стрес\nКак да контролираме апетита:\nНа първо място трябва да разберете каква е причината за нервността или постоянното желание за храна. Дължи ли се на работата? Имате ли проблеми в отношенията у дома? Има ли нещо в самите вас, което не харесвате? Това е моментът, в който да проявите воля, да бъдете смели и да поемете риск, за да бъдете щастливи. Струва си да положите усилия, за да почувствате по-добре.\nВслушайте се в тялото. Изпитвате ли наистина глад? Задайте си този въпрос всеки път, щом започнете да похапвате лека закуска между основните хранения. Възможно е това, което тялото ви да иска, да не е храна. То иска да разрешите проблеми или тревога. Спрете да се заблуждавате с бисквити и постоянни закуски. Гладът, който изпитвате, не е реален.\nДишайте. Всеки път, щом усетите, че ви завладява силен глад, започнете да изпълнявате релаксиращи упражнения. Дишайте бавно, сложете ръка на стомаха и издишайте дълбоко. Повторете това упражнения 5 пъти подред. Опитайте се максимално да се отпуснете.\nПрочетете и това: Лесни упражнения за облекчаване на стреса и подобряване на настроението\nКонсумирайте храна, която засища глада\nСъществуват храни, които са подходящи за неутрализиране на нервността и тревогата, както и постоянното желание за храна. Ето част от тях:\nКисело мляко без захар\nМалко са нещата, които могат да оказват такова терапевтично въздействие, както разходката навън. Тя ще помогне за справяне с проблемите в перспектива. Разходката облекчава тревожните състояния, прочиства ума и нормализира сърдечния ритъм. След само няколко минути ходене пеша на открито ще започнете да разглеждате проблемите под друг ъгъл. Струва си да опитате.


Да печелиш от Instagram! Секси двойка обикаля света и печели от това\n23 Септември 2020, 15:18 Новини от Bpost\nНачало»Да печелиш от Instagram! Секси двойка обикаля света и печели от това (Снимки)\nДобавена от: Ваня Георгиева, Avtora.com на 06 Април 2017\nДжак Морис и Лорън Булен изживяват мечтите си и документират своите невероятни пътешествия в Instagram. Те могат да живеят по този начин само защото получават много добри хонорари за споделянето на снимки от екзотичните си дестинации.\nДвойката, която е заедно от година, има над 3 млн. последователи в социалната мрежа. Двамата започват да пътуват скоро след като се запознават във Фиджи. А оттогава са сключили десетки договори с различни туристически компании и брандове, които им плащат внушителни суми, за да разпространяват снимки от пътешествията си.\n"Не публикуваме нищо за по-малко от 3 хил. долара. Ако всеки от нас си имаше своя публика, едва ли бихме имали толкова бизнес предложения. Смятам, че компаниите оценяват като предимство факта, че сме влюбени. Обвързаните са таргет групата на туристическите агенции", казва 26-годишният Джак.\nСредно за пост Джак получава около 9000 долара, а 24-годишната му половинка – 7500 долара.


Правителството на Петков взе нов заем от 500 млн. лева - Tribune.bg\nПравителството на Петков взе нов заем от 500 млн. лева\n11 април, 15:40 / Tribune\nС него общата задлъжнялост от началото на годината достигна 1,5 милиарда лева\nТази седмица правителството на Кирил Петков успя да пласира емисия ДКЦ и да вземе нов държавен заем в размер на 500 милиона лева. Това става ясно от съобщение изпратено до медиите от ведомството на Асен Василев.\n04 април, 16:28\nПровал: Правителството не можа да пласира новия дълг за 500 млн. лв.\nСлед като миналата седмица за Министерство на финансите се оказа непосилно да продадат 10,5 годишни книжа. Днес беше преотворена емисия 3,5-годишни (ДЦК) с падеж 17.05.2025 година, при среднопретеглена годишна доходност в размер на 0,88 %.\n06 април, 11:28\nСлед провала в понеделник – управляващите с нов опит да вземат дълг за 500 млн. лв.\nНай-голямо количество ДЦК на аукциона са придобили пенсионни фондове с 56,2 %, следвани от банките – 33,58 %, гаранционни фондове – 5,0 %, застрахователните дружества – 1,1 %, инвестиционни посредници – 0,12%, и други инвеститори – 4,0 %.\nДатата на плащане за одобреното количество е 13 април 2022 г. Лихвите се изплащат на всеки шест месеца, считано от датата на емисията, като последното плащане се извършва заедно с изплащането на номиналната стойност на емисията, съобщиха от БНБ.\nТова е трети заем от началото на годината изтеглен от кабинета на Кирил Петков, като с него общата задлъжнялост от началото на годината нарства на 1,5 милиарда лева.\nНова седмица, нов дълг: Кабинетът „Петков“ тегли пореден половин милиардБойко Борисов: Докато стоите тук се тегли нов заем за половин милиард лева (ВИДЕО)Правителството се готви да изтегли нов заем от 500 милиона леваПравителството е изтеглило нов заем за 500 млн. лева\nЕтикети нов дълг, правитлество, Кирил Петков, нов държавен дълг


„The People v. O. J. Simpson: American Crime Story“, първият сезон от антологията „American Crime Story“, не само ни изненада особено приятно, но и се превърна в един от любимите ни сериали от последните няколко години. Затова следим с особен интерес предстоящите сезони на антологията и държим да ви представим първата официална снимка от трети сезон, посветен на убийството на Джани Версаче през 1997 г. На нея виждаме само Пенелопе Крус в ролята на Донатела (нищо че прилича повече на Парис Хилтън), но се надяваме скоро да получим още снимки или дори някой тийзър, който да представи и останалите участници, сред които са Едгар Рамирес, Дарън Крис и Рики Мартин.\n„The Assassination Of Gianni Versace: American Crime Story“ се позовава на книгата „Vulgar Favors: Andrew Cunanan, Gianni Versace, and the Largest Failed Manhunt in U.S. History“ на Мойрийн Орт и както вече споменахме, разказва за убийството на Джани Версаче (Рамирес) и издирването на убиеца му Андрю Кюнанън (Крис).\nАко се чудите как така „The Assassination of Gianni Versace: American Crime Story“ е третият сезон и вече получаваме снимки от него, а все още не сме гледали втори – FX обявиха, че втори сезон, който е посветен на събитията след урагана Катрина, ще се излъчи през 2018, а трети ще го следва само 6 месеца по-късно. В зависимост от премиерната дата на „Katrina: American Crime Story“ шансът е огромен другата година да видим и двата сезона. След отличния първи сезон, с удоволствие ще заделим време от натоварената си програма и ще се надяваме качеството да не падне. Само за информация, очаква се сезон 4 да е посветен на скандала Клинтън-Люински.\nСъздатели на „American Crime Story“ са Скот Александър и Лари Каразевски, а сред изпълнителните продуценти са Райън Мърфи и Брад Фалчук („American Horror Story“), Нина Джейкъбсън и Брад Симпсън.\nAmerican Crime StoryThe Assassination of Gianni VersaceПенелопе КрусРайън Мърфисериалснимки\nИзборът на актьор за О-Джей-Симпсън беше доста нелеп, въпреки че Куба се раздаде. Малко като да избереш Блатечки да играе Любо Ганев, а сега това. Нищо чудно да сложат някой Фасбендър да играе Клинтън.\n2017-05-26 at 10:58\nАко направят български римейк на „Гардиънс ъф дъ Галакси“, Блатечки ще е идеален за Грут.


Демони - Аксиом16 Приключение с меч и магия\nМнение от Vilorp » ср окт 19, 2011 10:03 am\nВ тази тема ще се попълват съществуващите във Фела демони.\nИме - название и кратко описание\nСтепан на риск - при залавяне унищожаване\nПрепоръка - при неспазването ѝ се полагат санкции от закона\nСънебродник - малък кремаво бял демон с 6 крайника завършващи с по 4 пръста със смукала. Изключително добър катерач. Промъква се във сънищата и внушава мисли на засегнатите. Ако не успеят да се протовопоставят на психическата атака след събуждане правят страни и зловещи неща.\nСтепен на риск: висока\nПрепоръка: незабавно унищожение\nПревъплащенец - изключително опасен демон с неизвестна базова форма, приема тази на създание с което е имал физически контакт, като същевременно получава максималните му физически и психически характеристики, без способността да говори.\nСтепен на риск: много висока\nГолям зелен каменояд - прилича на бръмбър рогач, рядко надхвърля един юмрук дължина има кавяво зелени хитинови крила. Разрушава сгради и укрепления ако не бъде спрян бързо. Властите в провинция Мидори плащат 20 до 100 фре за всеки предаден им каменояд. Провинциите от защитата плащат по 2 фре за всеки предоставен им убит каменояд, но неофицялно.\nСтепен на риск: Незначитела\nПрепоръка: Предаване в Мидори\nКапа - нещо като кръстоска между пиле жаба и кюре. Обитават почти всички реки на Фела и се забавляват като давят плувците. Вероятно те са една то причините фелините да не си падат по плуването. Приличат на огромна ходеща на задните си крака жаба с пилешка човка. Имат нещо като коса на главата си което опасва малко вдлъбнатина на темето им пълна с вода. Без нея капата неможе да издържи на сушата и бързо бързо се връща във водата. Този демон има изключително добри обноски, като отговаря на всеки поздрав по съответния начин, освен това има чак болезнена пристрастеност към краставици. Храни се с телата на удавници и риба.\nСтепен на риск: Незначителна\nПрепоръка: носете си краставица или се поклонете учтиво при среща с него.


Алън се развихри на старта на световното първенство, Хоукинс също с победа - Снукър - Sportal.bg\nСветовният номер 7 Марк Алън си осигури участие на 1/8-финалите на шампионата на планетата по снукър след категоричен успех с 10:3 фрейма срещу Мичъл Ман. Така северноирландецът очаква в следващата фаза в "Крусибъл" Джо Пери или Кайрън Уилсън.\nБез съмнение 30-годишният Алън се намира в чудесна форма. През есента той спечели Bulgarian Open, а след това и Players Championship. Представителят на Северна Ирландия бе безапелационен и срещу 24-годишния Ман. Алън се прояви с брейкове от 74, 64, 104, 85, 78, 67 и още 67 точки. Английският му опонент също записа халф-сенчъри брейкове във всяка една от трите партии, които взе в мача - 69, 77 и 56 точки. Марк Алън водеше с 6:3 части след откриващата сесия, а във втория сеанс само довърши задачата си.\nЗа 1/8-финалите се класира и Бари Хоукинс, който постигна победа с 10:5 фрейма срещу Анда Жан. Англичанинът, който е 11-и в ранглистата, се прояви с брейкове от 58, 66, 66, 52, 57, 55 и 141 (най-добрата серия в "Крусибъл" до момента). Китаецът също показа добра резултатност и блесна с брейкове от 83, 91 и 93 точки. Това обаче бе крайно недостатъчно за съпротива срещу амбицирания Ястреб. В следващия кръг Хоукинс ще се изправи срещу петкратния световен шампион Рони О'Съливан. Двубоят им започва в събота от 16,30 часа българско време и ще е своеобразно повторение на финала в шефилдския театър през 2013 година. Тогава Ракетата спечели с 18:12 части.


Чинук | Miau.bg\nПородите кучета са наистина невероятно интересни заради възможностите, които предлагат техните представители. Някои породи до такава степен са свикнали със студа, че изпитват радост, когато температурите навън паднат под нула и завали сняг. Тогава те са във вихъра си. Такива са сибирско хъски, аляски маламут, аляски клий кай, мини хъски.\nВсеки човек, който населява райони, определяни като студени, защото температурите навън стават смразяващи, може да си вземе едно такова куче. Тези четириноги са със северен произход и когато навън е заледено, се открива възможност за забавления с домашния любимец, които не могат да се правят на закрито.\nЕдно от кучетата, подходящи за такъв начин на живот е чинук. Породата не е много разпространена и добре позната у нас, защото арктическият студ не ни е познат, но това не е повод напълно да се отхвърля възможността човек в България да притежава куче чинук за домашен любимец.\nТова куче е използвано за теглене на шейни в недалечното минало. През 1926 година адмирал Ричард Бърд прави първата си експедиция в Антарктика с шейни. Превозните му средства били теглени всяко от 16 подбрани кучета чинук.\nВсе още в заледените територии чинукът се използва, за да тегли шейната на своя стопанин, но това не значи, че от него няма да излезе чудесен домашен любимец. Характеристиката на кучето го доказва.\nИстория на породата чинук\nЧинук е порода кучета, отглеждани в САЩ от началото на ХХ век от Артър Уолдън. Те са кръстени на едно от първите кучета, формирали породата. Животните са били предназначени за дърпане на шейни. Могат да се движат бързо и да пренасят тежки товари. Подходящи са за работа при температури на замръзване.\nКучето чинук е създадено от Артър Уолдън на базата на шпиц, хъскито, санбернар и с прилив на кръв от местни кучета за теглене на шейни. От тези породи той взима екземпляри за разплод, избирайки тези, които са показали максимални резултати в бързина и издръжливост в пътуването с шейна.\nЦелта на създателя на породата е да има собствена американска порода кучета, съпоставима със сибирските хъски по скорост, с високо ниво на издръжливост и бързина. Освен това е гонел като цел кучето да бъде адаптирано към местните климатични условия и да работи добре във впряг.\nПървият оригинален чинук е роден през 1917 година и е използван в състезания с кучешки шейни, където многократно печели и поставя рекорди в няколко категории. Девет години по-късно придружават Бърд до Южния полюс.\nПрез 30-те и 40- те години на века кучетата от породата активно са използвани за теглене на шейни, но през 50-те години тази практика започва да намалява, а заедно с това и популацията на породата. През 1965 година породата чинук е включена в Книгата на рекордите на Гинес като най-малочислената порода тогава. През 1981 година числеността на чинук наброява 28 броя.\nПо начало породата е малобройна. Дори в пика на развъждането им те не са надхвърляли 300 броя, а в последствие намаляват все повече. По-късно обаче интересът към кучетата се засилва и преди 6 години те вече са над 800 броя. От 2009 кучето е символ на щата Ню Хемпшир.\nСтандарт на породата чинук\nПорода чинук принадлежи към големите кучета. Високи са от 55 до 68 сантиметра, тежат между 29 и 42 килограма.\nГлавата на чинук е малка, с удължена муцуна. Имат широко чело, а преходът от него към муцуната е умерен. Кожата на главата не образува гънки.\nНосът е черен, голям, изпъкнал.\nУстните също са черни, леко изпъкнали.\nОчите са бадемови, средно големи. Цветът им е тъмно кафяв или кехлибарен. Клепачите са добре очертани, пигментирани.\nУшите на кучето са средни по размер, леко висят надолу. Външните им ръбове са огънати навътре.\nИмат силен врат с лек завой към гърба.\nТялото им е леко удължено, горната част на гърба е права, крупата е леко наклонена. Коремът е опънат. Цялостната физика на кучето е суха и мускулеста.\nЗадните крайници са силни, имат и мощен ханш и удължена скакателна става. Пръстите на предните и задните крайници са добре изразени, а подложките на лапите са тъмни и твърди.\nОпашката на кучето има форма на сабя, в долната част козината е по-дълга и това разкрасява опашката.\nКозината на чинук се състои от подкосъм и горна част, които са добре разграничени. Подкосъмът е мек, добре развит, с плътна текстура, плътно прилепва към кожата. Горния слой е добре развит на опашката и шията. Приемливите цветове са от светъл мед до червеникаво злато. Допуска се леко потъмняване на лицето и ушите.\nХарактер и поведение на чинук\nКучетата от тази порода се характеризират с висока интелигентност и отлична способност да учат бързо. Те са всеотдайни и концентрирани в собственика. Тъй като кучето е отгледано да работи в екип, чинук има миролюбив характер, не влиза в конфликт с други кучета, както и с други видове животни.\nДнес все още са работни кучета, които участват най-често в състезания с шейни. Тъй като са много умни, използват ги и в спасителни операции.\nКучето от тази порода е в състояние да се движи добре в трудни условия и да взима правилните решения, което показва неговия остър ум. Не са агресивни животни, но могат успешно да бъдат използвани като охрана.\nТъй като са любезни и приятелски настроени, чинук осъществяват добър контакт с децата и други животни. Стабилността и хладнокръвието им са типично северни черти. Могат отлично да се справят без постоянната компания на стопанина. Тъй като рядко лаят и не нарушават спокойствието, са подходящи да живеят в обществото на хората. За пътуване са идеален партньор -спокоен, лоялен и желаещ да изследва всяко място.\nГрижа за порода чинук\nПорода чинук не изисква специални грижи. Не е необходимо да се къпят често, два пъти в годината е напълно достатъчно. След къпане е необходимо кучето да бъде добре подсушено, за да може дебелият подкосъм да изсъхне добре. Това не бива да става в студения сезон.\nУшите, зъбите и очите на кучето се почистват регулярно, както при всички породи. С ушите трябва да се внимава обаче особено. Те съдържат серен защитен слой, който може да влезе в слуховия канал. За да се провери кога трябва да се почисти ухото, се слага тампон от памук в ухото и ако на него се появят парчета сяра, значи е време за почистване.\nНоктите на кучето също трябва да се подрязват регулярно. Това се извършва със специална ножица или от специалист.\nКучето трябва да се разхожда по 2-3 часа на ден, за да бъде активно и в добра кондиция.\nХранене на кучето чинук\nКучетата чинук не са от най- придирчивите към храната. В диетата трябва да се включи месо, зеленчуци, плодове, зърнени храни и млечни продукти. Храната трябва да бъде премиум клас за големи кучета. Наличието на прясна вода непрекъснато е задължително.\nЗаболявания при породата чинук\nКучетата от тази порода понякога имат здравословни проблеми и това налага постоянни прегледи при ветеринар. Сред генетичните заболявания при кучетата, на които са податливи са хипотиреоидизъм и дисплазия на тазобедрената става. Ако се намокри козината им има опасност от хипотермия.\nПродължителността на живота при чинук е добра, 12-15 години.


Keel eco, Плюшена играчка, Слон, 25 см, Keel Toys - Малчугани\nАнглийската компания Keel toys представя новата революционна 100% рециклирана Keel eco серия... [прочети още]\nАнглийската компания Keel toys представя новата революционна 100% рециклирана Keel eco серия с плюшени екологични играчки, изработени изцяло от рециклирани пластмасови отпадъци.\nИграчките от серията са красиви, меки и приятни на допир, готови да бъдат гушкани и обичани.\nСлонът от серията Keeleco е мил и добродушен. Той е сив на цвят и прилича на истински слон. Слонът има кафяви, миловидни очи.\nМекият и верен приятел ще бъде любима играчка на вашето дете.\nТази красива мека играчка е проектирана и произведена с най-високо качество от Keel Toys. Тя напълно отговаря на европейските стандарти за безопасност EN71.\nПрепоръчва се играчката да се пере на ръка.


Как да се пенсионираме ако сме работили в различни държави - Клуб 50+\nКак да се пенсионираме ако сме работили в различни държави\nПоредица от материали, засягащи условия и процедури по пенсиониране на хора, работили в повече от една държава\nна Клуб 50 Плюс0110865.0\n" Имам 17 години трудов стаж в България, четири в Гърция и понастоящем живея и работя в Испания. Къде и как трябва да се пенсионирам?" ( В. Соколинов, Валенсия)\nВ последните години случаите на български граждани, които са работили в няколко страни, освен в родната, се увеличават. Затова в поредица от материали, Клуб 50+, ще разясни как става пенсионирането при такава ситуация.\nВ случай, че сте работили в повече от една , член на ЕС, съгласно европейските спогодби, може да сте натрупали пенсионни права във всяка от страните, в които сте работили законно.\nАко това е така и сте изпълнили условията за пенсиониране, решили сте да се пенсионирате, трябва да го направите в страната, в която живеете към момента на подаване на заявлението и имате трудов стаж в нея. Ако не сте работили в страната, в която живеете, документите за пенсиониране трябва да подадете в страната, в която сте работили последно.\nСтраната, в която сте работили последно, и в която ще подадете заявление-молба за пенсиониране има ангажимента да обработи вашите документи и да събере данни за осигурителните ви вноски от всички други страни, в които сте работили. Формулярите, които са необходими, за да започнете процедурата по пенсиониране трябма да ви бъдат изпратени от Пенсионните служби на страната, в която сте работили последно, респективно – живеете. Те са длъжни да ви ги изпратят преди да сте навършили пенсионна възраст. Ако не сте получили такива формуляри имате право да ги изискате.\nКандидатстването за пенсия става, след като отговорите на изискванията за навършена пенсионна възраст на съответната страна, но молбата трябва да бъде задвижена 6 месеца по-рано, тъй като събиране на данни за осигурителен стаж от няколко държави, изискват време.\nСледва - възраст за пенсиониране\nСъздадена на 06.08.2013 г.\nИзпратете на Вашите приятели линк към "Как да се пенсионираме ако сме работили в различни държави" по имейл\nПрепоръчвам тази публикация в Клуб 50+! Можете да видите "Как да се пенсионираме ако сме работили в различни държави" на:


Бареков оседла Ботев и го яхна - Под Тепето - Новини Пловдив\n17 април, 2010 28 август, 2018 Под ТепетоLeave a Comment on Бареков оседла Ботев и го яхна\nБареков оседла Ботев и го яхна\nБившият мистър Чака-рака се държа като домакин на днешната церемония\nБаречето закичва с шалче Бойко БорисовНиколай Бареков оседла Ботев и го яхна яко, видя се днес. Бившият водещ на бТВ метна юздите и заби пети в гръдния кош на идеята за възраждането на отбора. Той се държа като домакин на стадион Христо Ботев, чийто ключ премиерът Бойко Борисов даде на феновете и общината. Баречето движеше сценария на всичко, което се случваше в дома на най-стария футболен клуб, което накара част от жълто-черните легенди демонстративно да се разотиват още преди церемонията. Навсякъде бяха опънати винили със сайтовете на бившия Мистър Чака-рака, сякаш стадионът бе рекламна площ за бизнеса му.\nЧико седи самотен край рекламните винили на Бареков Имаше и рекламни пана на телевизията на Дилян Пеевски- BBT, което само доказва връзките на Баречето с медийната групировка около ДПС. За мнозина са ясни и мераците към Ботев. А те са с откровена политическа нотка, коментират стари ботевисти, които се зарекоха да не стъпят на стадиона, ако след Христолов дойдат Бареков и интересите му.\nНиколай даваше интервюта, водеше речи, буташе различни хора пред камерите и раздаваше шалчета на правителствените люде. Надяна жълто-черното райе и на премиера Бойко Борисов. Бареков атакува министър-председателя в гръб. На прибежки се доближи до Борисов и го уви с канарско шалче, след което взе да подрежда хората пред микрофона. Събитието на Бареков ли е, или на Ботев?, чудеха се фенове. На фона на барековщината, жълто-черната легенда Динко Дерменджиев седеше отстрани и се чудеше какво става. Чико седеше самотен до момента, в който не се прегърна с Бойко Борисов. Чак след това кметът Славчо Атанасов му обърна внимание и дори си насрочи среща с футболист №1 в историята на Ботев.\nБившият мистър Чака-рака припка към премиера\nБорисовата градина, 16 април\nСинът на Аян Садъков се цани за модел


20 години по-късно: Кристина Агилера се връща към дебюта си• © Меломан.бг\nКристина Агилера ще издаде повторно дебютния си албум „Christina Aguilera“ във връзка с 20-годишния юбилей от излизането му, пише Contactmusic.\nСайтът цитира съобщение на певицата в профила ѝ в Twitter. В продажба ще бъде пуснат ограничен тираж от тавата в три варианта.\n„Christina Aguilera“ ще бъде издаден на дискове, касети и винилови плочи със сертификат за автентичност и автограф на певицата.\nСвързани: Christina Aguilera дебют Кристина Агилера\tShare


Horsebrook Farm Cottage - НАЙ-НИСКИ ЦЕНИ от agoda.com\nAvonwick, Саут Брент, Великобритания - Много добро местоположение - вижте на картата\nПовече за Horsebrook Farm Cottage\nАко това, което търсите е хотел с добро местоположение в Саут Брент, не се колебайте, а изберете Horsebrook Farm Cottage. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nHorsebrook Farm Cottage също така предлага много съоръжения за обогатяване на Вашия престой в Саут Брент. Този хотел предлага множество удобства, за да задоволи и най-изискания вкус.\nАтмосферата на Horsebrook Farm Cottage се усеща във всяка стая. Удобства като частен басейн, отопление, телевизор, хладилник, душ са само някои от даденостите на обекта. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като закрит басейн. Насладете се на несравнимото качество на услугите и престижното местоположение на Horsebrook Farm Cottage.


Тенис: Димитров започва срещу Шарди в Бризбън\nДимитров започва срещу Шарди в Бризбън\nСпортист номер едно на България Григор Димитров ще изиграе първата си среща за 2015 година срещу Жереми Шарди. Французинът, който е 31-и в света, победи на старта на турнира в Бризбън, Австралия, от категория "АТР 250" Андрей Голубьов от Казахстан с 6:4, 6:4.\nХасковлията е поставен под №4 в схемата и почиваше в първия кръг. Димитров и Шарди са играли два пъти. През 2011 година французинът спечели на "Ролан Гарос". Година по-късно Гришо го победи в пет сета на Откритото първенство на Австралия.\nИнтересен факт е, че Григор Димитров и Жереми Шарди, които се познават от академията "Муратоглу" в Париж играха заедно на двойки миналата година в Бризбън и стигнаха до четвъртфиналите, където бяха спрени от дуета Роджър Федерер/Никола Маю.\nДвубоят между 11-ия в световната ранглиста Димитров и Шарди няма да бъде преди сряда.\nЛюбопитно е, че Григор ще играе срещу 27-годишния французин и в турнира на двойки. Българинът и Танаси Кокинакис от Австралия се изправят срещу Шарди и поляка Лукаш Кубот утре.\nВъведено от Любомир Тодоров на 2015-01-05\nТаг: григор димитров, гришо, бризбън, жереми шарди,


Идете в селото, което е насреща ви, и щом влезете в него, ще намерите вързано осле, което никой човек още не е възсядал; отвържете го и го докарайте.\nСлушай Марк 11:2\nМатей 21:2,3; Лука 19:30,31;\nКоментар от Уилиям Макдоналд за Марк 11:2\nДруги преводи на Марк 11:2:\nи им каза: Идете в града, който се простира пред вас. Веднага щом влезете там, ще намерите едно вързано магаренце, което никой още не е възсядал отвържете го и го доведете.\nИдете в селото, което е насреща ви, и щом влезете в него, ще намерите вързано магаренце, което нито един човек още не е възсядал. Отвържете го и го докарайте.\nи им казва: идете в селото, що е насреща ви, и щом влезете в него, ще намерите вързано осле, което никой човек не е възсядал; отвържете го и докарайте.\nи казва им: Идете в селото което е на среща ви, и щом влезете в него ще намерите ждребе вързано, на което никой человек не е възседал; развържете и доведете го.


Продава 3-стаен, 4-стаен, Многостаен, град София, Център | Brain Trust Real Estate\nКод на обява - 2873\nПродава - 3-стаен, 4-стаен, Многостаен, град София, Център\nБрейн Тръст с удоволствие представя своето ново предложение за продажба на отличен имот, в сърцето на столицата.\nАпартаментът е разположен на втори етаж над партер, в поддържана сграда от 1936 г, непосредствено до НДК, предлагащ неповторим простор на погледа с панорамните гледки от всички страни.\nАпартаментът има основно източно и южно изложение, много светъл и просторен.\nЖилището е подходящо както за живеене, така и за офис. Разполага с антре, светъл и просторен вестибюл, с преход към 2 самостоятелни стаи с прекрасни гледки към Витоша, коридор, който отвежда към баня с тоалетна и отделна кухня с тераса към вътрешен двор.\nКлиматици във всяко помещение - Mitsubishi\nИнтериорни врати - масивно дърво\nВисочина на таваните - 3 м\nКъм имота има мазе и таван.